CELEX: 32004R1877
Language: mt
Date: 2004-10-28 00:00:00
Title: Regolament tal-Kummissjoni (KE) Nru 1877/2004 tat- 28 ta' Ottubru 2004 li jemenda l-Anness IIIB tar-Regolament (KE) Nru 517/94 fir-rigward tal-kwoti għas-Serbja u l-Montenegro

5.12.2008         MT             Il-Ġurnal Uffiċjali ta’ l-Unjoni Ewropea                          201

32004R1877

29.10.2004                    IL-ĠURNAL UFFIĊJALI TA’ L-UNJONI EWROPEA                         L 326/25

                REGOLAMENT TAL-KUMMISSJONI (KE) Nru 1877/2004

                                      tat-28 ta’ Ottubru 2004

    li jemenda l-Anness IIIB tar-Regolament (KE) Nru 517/94 fir-rigward tal-kwoti għas-
                                   Serbja u l-Montenegro

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar
regoli komuni għall-importazzjoni tal-prodotti tat-tessuti minn ċerti pajjiżi terzi mhux koperti
bi ftehimiet bilaterali, protokolli jew arranġamenti oħra, jew b'regoli speċifiċi Komunitarji
oħra dwar l-importazzjoni1, u b'mod partikolari l-Artikolu 5 tiegħu,

Billi:

(1)      Ir-Regolament (KE) Nru 517/94 tas-7 ta' Marzu 1994 jistabbilixxi l-limiti kwantitattivi
         annwali għal ċerti prodotti tessili li joriġinaw mis-Serbja u l-Montenegro2.

(2)      Is-Serbja u l-Montenegro bħalissa qiegħed f'punt kritiku fil-proċess ta' riforma tiegħu.
         F'dan l-istadju huwa importanti li r-riformi politiċi u ekonomiċi li saru f'dan l-istat
         ikunu appoġġati u li l-pajjiż jibqa’ miexi b'ritmu tajjeb lejn il-proċess ta'
         Stabilizzazzjoni u Assoċjazzjoni tal-Unjoni Ewropea.

(3)      It-titjib tal-opportunitajiet ta' kummerċ tas-Serbja u l-Montenegro f'oqsma fejn il-pajjiż
         għandu vantaġġ ekonomiku komparattiv, huwa ta' importanza kbira biex ikunu
         msaħħa r-riformi ekonomiċi u politiċi tal-pajjiż u biex il-pajjiż jintegra ruħu aktar fl-
         istrutturi Ewropej.

(4)      It-tkabbir propost huwa parti minn proċess akbar biex jippromwovi relazzjonijiet ta'
         kummerċ aktar mill-qrib mas-Serbja u l-Montenegro, li jinkludi negozjati fuq ftehim
         dwar it-tessuti mas-Serbja u l-Montenegro sabiex tinkiseb liberalizzazzjoni bilaterali.

1
         ĠU L 67, 10.3.1994 p. 1, kif emendat l-aħħar bir-Regolament tal-Kummissjoni (KE) Nru 2309/2003
         (ĠU L 342, 30.12.2003, p. 21).
2
         Dik li qabel kienet ir-Repubblika Federali tal-Jugoslavja (FRY).
 ---pagebreak--- 202             MT             Il-Ġurnal Uffiċjali ta’ l-Unjoni Ewropea                   5.12.2008

(5)    Huwa għalhekk importanti li jitjieb l-aċċess għas-suq b'mod speċifiku għat-tessuti u li
       l-kwoti li japplikaw bħalissa fuq l-importazzjoni ta' prodotti tat-tessuti mis-Serbja u l-
       Montenegro jkunu riveduti. Dan it-titjib ulterjuri jirrifletti l-progress ġenerali reġistrat
       sa issa fit-taħditiet tekniċi li jwasslu għan-negozjar ta' ftehim dwar it-tessuti, u l-
       Minuti Miftiehma ffirmati fil-15 ta' Ġunju 2004.

(6)    Aktar importazzjonijiet fl-UE ta' ċerti kategoriji ta' prodotti tat-tessuti ma humiex
       possibbli bħalissa għaliex il-kwoti rispettivi ġew eżawriti. Is-Serbja u l-Montenegro,
       kif ukoll l-Istati Membri, talbu li l-kwoti jkunu miżjuda.

(7)    Huwa xieraq li l-livelli ta' kwoti jkunu miżjuda għas-Serbja u l-Montenegro biex ikunu
       assorbiti r-rikjesti ta' importazzjoni pendenti għall-kategoriji 6, 7 u 15, u għall-
       kategorija 16 fejn il-limiti kwantitattivi huwa kważi eżawriti.

(8)    Għaldaqstant, ir-Regolament (KE) Nru 517/94 għandu jiġi emendat skont dan.

(9)    Il-miżuri stipulati f'dan ir-Regolament huma skont l-opinjoni tal-Kumitat tat-Tessuti,
       kif imsemmi fl-Artikolu 25 tar-Regolament (KE) Nru 517/94,

ADOTTAT DAN IR-REGOLAMENT:

                                            Artikolu 1

L-Anness IIIB tar-Regolament (KEE) Nru 517/94 qed jinbidel kif stipulat fl-Anness ta' dan ir-
Regolament.

                                            Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 28 ta’ Ottubru 2004.

                                               Għall-Kummissjoni
                                               Pascal LAMY
                                               Membru tal-Kummissjoni
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                        203

                                            ANNESS

                                         "Anness III B

     Il-limiti kwantitattivi Komunitarji annwali msemmija fir-raba' inċiż tal-Artikolu 2(1)
                                   Is-Serbja u l-Montenegro

                         Kategorija          Unità            Kwantità

                              1            tunnellati            2.350

                              2            tunnellati            2.853

                              2a           tunnellati             645

                              3            tunnellati             312

                              5           1 000 biċċa            1.326

                              6           1 000 biċċa             713

                              7           1 000 biċċa             386

                              8           1 000 biċċa            1.109

                              9            tunnellati             292

                              15          1 000 biċċa             552

                              16          1 000 biċċa             279

                              67           tunnellati             244

                                                                                               ”